Johnny Depp innkalt som vitne i drapssak
Det var under premieren til hans siste film «Transendence» i Los Angele at Depp fikk de juridiske papirene levert. Dokumentene sier at han er innkalt til retten for en straffesak som handler om limousinsjåføren Nancy Lekon, skriver kjendisnettstedet TMZ. I 2009 kjørte Lekon en limousin i Los Angeles da hun angivelig skal ha kjørt på en fotgjenger som ble hengende etter bilen i 1.6 kilometer. Hun døde av skadene, og Lekon ble tiltalt for drap. På tidspunktet for arrestasjonen hevdet Lekon at hun var i et forhold med Johnny Depp, og at han var i området da hendelsen inntraff. Lekon nekter straffskyld, og nå prøver hennes forsvarer å bevise at hun er gal og psykotisk. De har de bedt Depp om å vitne i retten, for å vise at hun lider av vrangforestillinger. Rettssaken starter senere denne måneden.
En drapstiltalt kvinne hevder hun var i et forhold med stjernen, og han er nå stevnet som vitne i den kommende rettssaken.